
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 370 

28 Μαρτίου 2006 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Τροποποίηση της συστατικής πράξης του δημοτι¬ 
κού νομικού προσώπου με την επωνυμία «Κέντρο 
Ανοικτής Προστασίας Ηλικιωμένων» στο Δήμο 

Τριανδρίας του Νομού Θεσσαλονίκης. 1 

Τροποποίηση της συστατικής πράξης του δημοτι¬ 
κού νομικού προσώπου με την επωνυμία «Αθλη¬ 
τικός Οργανισμός Δήμου Τριανδρίας» στο Δήμο 

Τριανδρίας του Νομού Θεσσαλονίκης. 2 

Τροποποίηση συστατικής πράξης του Ν.Π. «Δημοτι¬ 
κός Παιδικός Σταθμός Δερβενιού Δήμου Ευρω- 
στίνης». 3 


Τροποποίηση απόφασης καθορισμού ανωτάτου ορί¬ 
ου επιτρεπόμενων ημερών κίνησης εκτός έδρας 
των υπηρετούντων με οποιαδήποτε σχέση ερ¬ 
γασίας στη Νομαρχιακή Αυτοδιοίκηση Κυκλάδων 

της Περιφέρειας Νοτίου Αιγαίου. 4 

Λήψη απόφασης, σύμφωνα με το άρθρο 9 παρ. 4 του ν. 
703/1977, όπως ισχύει, για τους όρους και τις προϋ¬ 
ποθέσεις απαλλαγής ή μείωσης των προστίμων που 
επιβάλλονται σε βάρος επιχειρήσεων οι οποίες συμ¬ 
βάλλουν στη διερεύνηση παραβάσεων των διατάξε¬ 
ων του ιδίου νόμου «Πρόγραμμα Επιείκειας». 5 

Διορθώσεις Σφαλμάτων 

Διόρθωση σφάλματος στην 13806 + 12108/11.7.2002 
απόφαση της Διεύθυνσης Τοπικής Αυτοδιοίκησης 
και Διοίκησης Νομού Αιτωλοακαρνανίας, 


Περιφέρειας Δυτικής Ελλάδας. 6 

Α ΠΟΦΑΣΕΙ Σ 

Αριθμ. 1822 (1) 


Τροποποίηση της συστατικής πράξης του δημοτικού 
νομικού προσώπου με την επωνυμία «Κέντρο Ανοι¬ 
κτής Προστασίας Ηλικιωμένων» στο Δήμο Τριανδρί¬ 
ας του Νομού Θεσσαλονίκης. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη : 

1. Τις διατάξεις του άρθρου 203 του π.δ. 410/1995 
(Δ.Κ.Κ.). 


2. Τις διατάξεις της παρ. 10 του άρθρου 6 του ν. 
2503/1997. 

3. Την υπ’ αριθμ. Ε.Σ. 37902/7.11.1985 απόφαση του 
Νομάρχη Θεσσαλονίκης (ΦΕΚ 754/τ. Β'/18.12.1985) που 
αφορά την σύσταση του νομικού προσώπου με την 
επωνυμία «Κέντρο Ανοικτής Προστασίας Ηλικιωμένων» 
στο Δήμο Τριανδρίας του Νομού Θεσσαλονίκης. 

4. Την υπ’ αριθμ. 238/2005 απόφαση του Δημοτικού 
Συμβουλίου Τριανδρίας. 

5. Την υπ’ αριθμ. 5631/26.7.2000 (ΦΕΚ 1032/Β/22.8.2000) 
απόφαση του Γενικού Γραμματέα Περιφέρειας Κεντρι¬ 
κής Μακεδονίας όπως αναδημοσιεύτηκε στο ΦΕΚ 1339/ 
τ.Β/6.11.2000, τροποποιήθηκε και συμπληρώθηκε με την 
υπ’ αριθμ. 7427/19.8.2004 (ΦΕΚ 1293/Β723.8.2004) από¬ 
φαση μας «περί ορισμού εισηγητών και μεταβίβαση 
εξουσίας υπογραφής «Με εντολή Γ ενικού Γ ραμματέα» 
αποφάσεων, εγγράφων και άλλων πράξεων στο Γ ενικό 
Διευθυντή, Διευθυντές και Προϊσταμένους Διευθύνσεων, 
Τμημάτων και Γ ραφείων των Υπηρεσιών της Περιφέρει¬ 
ας Κεντρικής Μακεδονίας», αποφασίζουμε : 

Τροποποιούμε την παρ. 3α) της αριθμ. ΕΣ. 37902/7.11.1985 
απόφασης του Νομάρχη Θεσσαλονίκης (ΦΕΚ 754/τ. 
Β718.12.1985) που αφορούσε τη σύσταση του νομικού 
προσώπου με την επωνυμία «Κέντρο Ανοικτής Προ¬ 
στασίας Ηλικιωμένων» στο Δήμο Τριανδρίας του Νομού 
Θεσσαλονίκης, στο μέρος που αφορά την ετήσια επιχο¬ 
ρήγηση του Δήμου Τριανδρίας προς το νομικό πρόσω¬ 
πο, η οποία ορίζεται σε 50.000,00 € τουλάχιστον. 

Από τις διατάξεις της απόφασης αυτής προκαλεί- 
ται δαπάνη σε βάρος του προϋπολογισμού του Δήμου 
Τριανδρίας ύψους τουλάχιστον 50.000,00 € που έχει 
εγγράφει στον ΚΑ 00.6715.001 του προϋπολογισμού 
έτους 2006. Για τα επόμενα οικονομικά έτη θα υπάρξει 
πρόβλεψη ανάλογης πίστωσης στον αντίστοιχο προϋ¬ 
πολογισμό του έτους. 

Κατά τα λοιπά ισχύει η αριθμ. Ε.Σ. 37902/7.11.1985 
απόφαση του Νομάρχη Θεσσαλονίκης (ΦΕΚ 754/τ. Β7 
18.12.1985). 

Η απόφαση αυτή να δημοσιευθεί στην Εφημερίδα 
της Κυβερνήσεως. 

Θεσσαλονίκη, 8 Μαρτίου 2006 

Με εντολή Γ ενικού Γ ραμματέα Περιφέρειας 
Ο Γ ενικός Διευθυντής 
ΣΤΑΜΑΤΗΣ ΤΣΙΑΚΙΡΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθμ. 1823 (2) 

Τροποποίηση της συστατικής πράξης του δημοτικού 
νομικού προσώπου με την επωνυμία «Αθλητικός Ορ¬ 
γανισμός Δήμου Τριανδρίας» στο Δήμο Τριανδρίας 
του Νομού Θεσσαλονίκης. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις του άρθρου 203 του π.δ. 410/1995 
(Δ.Κ.Κ.). 

2. Τις διατάξεις της παρ. 10 του άρθρου 6 του ν. 
2503/1997. 

3. Την υπ’ αριθμ. πρωτ. Ε.Σ. 26945/7.8.1987 απόφαση 
του Νομάρχη Θεσσαλονίκης (ΦΕΚ 487/τ. Β'/10.9.1987) 
που αφορά την σύσταση του νομικού προσώπου με την 
επωνυμία «Αθλητικός Οργανισμός Δήμου Τριανδρίας» 
στο Δήμο Τριανδρίας του Νομού Θεσσαλονίκης. 

4. Την υπ’ αριθμ. 237/2005 απόφαση του Δημοτικού 
Συμβουλίου Τριανδρίας. 

5. Την υπ’ αριθμ. 5631/26.7.2000 (ΦΕΚ 1032/Β/22.8.2000) 
απόφαση του Γενικού Γραμματέα Περιφέρειας Κε¬ 
ντρικής Μακεδονίας όπως αναδημοσιεύτηκε στο ΦΕΚ 
1339/τ.Β/6.11.2000, τροποποιήθηκε και συμπληρώθηκε 
με την υπ’ αριθμ. 7427/19.8.2004 (ΦΕΚ 1293/Β723.8.2004) 
απόφαση μας «περί ορισμού εισηγητών και μεταβίβαση 
εξουσίας υπογραφής «Με εντολή Γενικού Γραμματέα» 
αποφάσεων, εγγράφων και άλλων πράξεων στο Γ ενικό 
Διευθυντή, Διευθυντές και Προϊσταμένους Διευθύνσεων, 
Τμημάτων και Γ ραφείων των Υπηρεσιών της Περιφέρει¬ 
ας Κεντρικής Μακεδονίας», αποφασίζουμε : 

Τροποποιούμε την παρ. 3α) της αριθμ. Ε.Σ. 26945/7.8.1987 
απόφασης του Νομάρχη Θεσσαλονίκης (ΦΕΚ 487/τ. 
Β'/10.9.1987) που αφορούσε τη σύσταση του νομικού 
προσώπου με την επωνυμία «Κέντρο Ανοικτής Προστα¬ 
σίας Ηλικιωμένων» στο Δήμο Τριανδρίας του Νομού 
Θεσσαλονίκης, στο μέρος που αφορά την ετήσια επιχο¬ 
ρήγηση του Δήμου Τριανδρίας προς το νομικό πρόσωπο, 
η οποία ορίζεται σε 30.000,00 € τουλάχιστον. 

Από τις διατάξεις της απόφασης αυτής προκαλείται δα¬ 
πάνη σε βάρος του προϋπολογισμού του Δήμου Τριανδρί¬ 
ας ύψους τουλάχιστον 30.000,00 € που έχει εγγράφει στον 
ΚΑ 00.6715.002 του προϋπολογισμού έτους 2006. Για τα 
επόμενα οικονομικά έτη θα υπάρξει πρόβλεψη ανάλογης 
πίστωσης στον αντίστοιχο προϋπολογισμό του έτους. 

Κατά τα λοιπά ισχύει η αριθμ. Ε.Σ. 26945/7.8.1987 απόφαση 
του Νομάρχη Θεσσαλονίκης (ΦΕΚ 487/τ. Β'/10.9.1987). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 8 Μαρτίου 2006 

Με εντολή Γ ενικού Γ ραμματέα Περιφέρειας 
Ο Γ ενικός Διευθυντής 
ΣΤΑΜΑΤΗΣ ΤΣΙΑΚΙΡΗΣ 

-♦- 

Αριθμ. 2852 (3) 

Τροποποίηση συστατικής πράξης του Ν.Π. «Δημοτικός 
Παιδικός Σταθμός Δερβενιού Δήμου Ευρωστίνης». 

Η ΓΕΝΙΚΗ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΠΕΛΟΠΟΝΝΗΣΟΥ 

Έχοντας υπόψη: 

1. Τις διατάξεις των άρθρων 106 και 203 του π.δ. 
410/1995 «Κωδικοποίηση σε ενιαίο κείμενο νόμου, με 


τίτλο Δημοτικός και Κοινοτικός Κώδικας» των ισχυου- 
σών διατάξεων του δημοτικού και κοινοτικού κώδικα 
όπως τροποποιήθηκαν και συμπληρώθηκαν . 

2. Τις διατάξεις του άρθρου 7 του ν. 2503/1997 «Διοί¬ 
κηση, οργάνωση στελέχωση της Περιφέρειας, ρύθμιση 
θεμάτων για την Τοπική Αυτ/ση και άλλες διατάξεις». 

3. Τις διατάξεις του άρθρου 27 του ν. 2081/1992 με τις 
οποίες προστέθηκαν νέες στο άρθρο 29 Α του ν. 1558/ 
1985, οι οποίες ρυθμίζουν τον έλεγχο των δαπανών που 
προκαλούν οι κανονιστικές διοικητικές πράξεις. 

4. Την υπ’ αριθμ. 19079/15.11.2001 απόφασή μας, η οποία 
δημοσιεύθηκε στο ΦΕΚ 52/24.1.2002 (τ. Β') και την υπ’ 
αριθμ. 8880/29.5.2002 διόρθωση σφάλματος, περί σύ¬ 
στασης Νομικού Προσώπου με την επωνυμία Δημοτικός 
Παιδικός Σταθμός Δερβενιού Δήμου Ευρωστίνης. 

5. Την υπ’ αριθμ. 8832/31.12.1997 απόφαση του Γενικού 
Γ ραμματέα Περιφέρειας Πελοποννήσου περί ανάθεσης 
αρμοδιοτήτων και ασκήσεων αυτών κατ’ εντολή του 
(ΦΕΚ 551/1998, τ. Β'), όπως συμπληρώθηκε και τροπο¬ 
ποιήθηκε μεταγενέστερα. 

6. Την υπ’ αριθμ. 4/2006 νομίμως ληφθείσα απόφαση 
του Δημοτικού Συμβουλίου Ευρωστίνης, περί τροπο¬ 
ποίησης συστατικής πράξης του Νομικού Προσώπου 
Δημοτικός Παιδικός Σταθμός Δερβενιού Δήμου Ευρω¬ 
στίνης, αποφασίζουμε : 

Τροποποιούμε την υπ’ αριθμ. 19079/15.11.2001 απόφαση 
μας, κατά το μέρος που αφορά την ετήσια επιχορήγηση 
του Δήμου (παρ. 3, περ. α) ως εξής: 

Η ετήσια επιχορήγηση του Δήμου ορίζεται στο ποσό 
60.000,00 Ευρώ για το τρέχον έτος (2006) και για καθέ¬ 
να από τα επόμενα έτη καθορίζεται στο ποσό 100.000,00 
Ευρώ και για χρονικό διάστημα πέντε (5) ετών. 

Η επιχορήγηση θα βαρύνει την πίστωση του προϋπο¬ 
λογισμού του Δήμου Ευρωστίνης με Κ.Α. 00-6715.0003 
και τίτλο «επιχορήγηση Ν.Π.Δ.Δ. Δημοτικός Παιδικός 
Σταθμός Δερβενιού Δήμου Ευρωστίνης». 

Κατά τα λοιπά ισχύει ισχύει η υπ’ αριθμ. 19079/15.11.2001 
απόφαση μας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κόρινθος, 7 Μαρτίου 2006 

Με εντολή Γ ενικού Γ ραμματέα Περιφέρειας 
Η Προϊσταμένη Διεύθυνσης κ.α.α. 

ΚΩΝ/ΝΟΣ ΑΘΑΝΑΣΟΠΟΥΛΟΣ 

-♦- 

Αριθμ. 3118 (4) 

Τροποποίηση απόφασης καθορισμού ανωτάτου ορίου 
επιτρεπόμενων ημερών κίνησης εκτός έδρας των 
υπηρετούντων με οποιαδήποτε σχέση εργασίας στη 
Νομαρχιακή Αυτοδιοίκηση Κυκλάδων της Περιφέρει¬ 
ας Νοτίου Αιγαίου. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΝΟΤΙΟΥ ΑΙΓΑΙΟΥ 

Έχοντας υπόψη: 

1. Τις διατάξεις του άρθρου 2 του ν.2685/1999 «Κάλυψη 
δαπανών μετακινούμενων υπαλλήλων εντός και εκτός 
Επικράτειας κ.α. διατάξεις». 

2. Τις διατάξεις του άρθρου 25, παρ. 6 του ν. 2738/ 
1999. 

3. Τις διατάξεις του άρθρου 15 παρ. 18 του ν. 2503/1997 
«Διοίκηση, οργάνωση, στελέχωση της Περιφέρειας, ρύθ¬ 
μιση θεμάτων για την Τ.Α. κ.α. διατάξεις». 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


4535 


4. Τις διατάξεις του άρθρου 112 του π.δ. 30/1996 «Κώ¬ 
δικας Νομαρχιακής Αυτοδιοίκησης». 

5. Το έγγραφο υπ’ αριθ. οικ. 3/3.1.2006 της Νομαρχιακής 
Αυτοδιοίκησης Κυκλάδων. 

6. Το γεγονός ότι η προκαλούμενη δαπάνη που δημι- 
ουργείται από τις διατάξεις της παρούσας θα αντιμε¬ 
τωπιστεί από τις πιστώσεις ύψους 250.000 Ευρώ που 
εγγράφονται ετησίως για το σκοπό αυτό: 

α) Στον προϋπολογισμό της Νομαρχιακής Αυτοδιοί¬ 
κησης Κυκλάδων. 

β) Από πιστώσεις του Προγράμματος Δημοσίων Επεν¬ 
δύσεων. 

γ) Από εξειδικευμένες πιστώσεις Υπουργείων. 

7. Την ανάγκη μετακίνησης εκτός έδρας των με οποι¬ 
αδήποτε σχέση εργασίας υπαλλήλων που υπηρετούν 
στη Ν.Α. Κυκλάδων, αποφασίζουμε : 

Τροποποιούμε την υπ’ αριθμ. 310/23.1.2006 απόφασή 
μας και ορίζουμε το ανώτατο όριο επιτρεπόμενων κατ’ 
έτος ημερών μετακίνησης εκτός έδρας των υπηρετού- 
ντων υπαλλήλων στη Νομαρχιακή Αυτοδιοίκηση Κυκλά¬ 
δων κατά κατηγορία και κλάδο ως εξής : 

ΚΑΤΗΓΟΡΙΑ ΚΛΑΔΟΣ ΗΜΕΡΕΣ Ε.Ε. (έκαστος) 


ΠΕ ΔΙΟΙΚΗΤΙΚΟΥ-ΟΙΚΟΝΟΜΙΚΟΥ 60 

ΠΕ ΙΧΘΥΟΛΟΓΩΝ 120 

ΠΕ ΓΕΩΛΟΓΩΝ 120 

ΠΕ ΓΕΩΠΟΝΩΝ 120 

ΠΕ ΚΤΗΝΙΑΤΡΩΝ 120 

ΠΕ ΑΓΡΟΝΟΜΩΝ ΤΟΠΟΓΡΑΦΩΝ 120 

ΠΕ ΑΡΧΙΤΕΚΤΟΝΩΝ 120 

ΠΕ ΜΕΤΑΛΛΕΙΟΛΟΓΩΝ 120 

ΠΕ ΜΗΧΑΝΙΚΩΝ ΟΡΥΚΤΩΝ ΠΟΡΩΝ 120 

ΠΕ ΜΗΧΑΝΟΛΟΓΩΝ 120 

ΠΕ ΗΛΕΚΤΡΟΛΟΓΩΝ 120 

ΠΕ ΠΟΛΙΤΙΚΩΝ ΜΗΧΑΝΙΚΩΝ 120 

ΠΕ ΠΛΗΡΟΦΟΡΙΚΗΣ 60 

ΠΕ ΠΕΡΙΒΑΛΛΟΝΤΟΣ 120 

ΠΕ ΙΣΤΟΡΙΚΩΝ ΑΡΧΑΙΟΛΟΓΩΝ 60 

ΠΕ ΧΗΜΙΚΩΝ ΜΗΧΑΝΙΚΩΝ 120 

ΠΕ ΧΩΡΟΤΑΞΙΑΣ 60 

ΤΕ ΔΙΟΙΚΗΤΙΚΟΥ-ΛΟΓΙΣΤΙΚΟΥ 60 

ΤΕ ΔΙΟΙΚΗΣΗΣ ΜΟΝΑΔΩΝ Τ.Α. 60 

ΤΕ ΕΠΙΣΚΕΠΤΡΙΩΝ ΥΓΕΙΑΣ 120 

ΤΕ ΕΠΟΠΤΩΝ ΔΗΜΟΣΙΑΣ ΥΓΕΙΑΣ 120 

ΤΕ ΚΟΙΝΩΝΙΚΗΣ ΕΡΓΑΣΙΑΣ 120 

ΤΕ ΠΛΗΡΟΦΟΡΙΚΗΣ 60 

ΤΕ ΙΧΘΥΟΚΟΜΙΑΣ-ΑΛΙΕΙΑΣ 120 

ΤΕ ΓΕΩΠΟΝΙΑΣ 120 

ΤΕ ΖΩΙΚΗΣ ΠΑΡΑΓΩΓΗΣ 120 

ΤΕ ΔΑΣΟΠΟΝΙΑΣ 120 

ΤΕ ΜΗΧΑΝΙΚΩΝ (όλων των ειδικοτήτων) 120 

ΤΕ ΕΡΓΟΔΗΓΩΝ 120 

ΔΕ ΔΙΟΙΚΗΤΙΚΟΥ-ΛΟΓΙΣΤΙΚΟΥ 60 

ΔΕ ΔΑΚΤΥΛΟΓΡΑΦΩΝ 60 

ΔΕ ΠΡΟΣΩΠΙΚΟΥ Η/Υ 60 

ΔΕ ΕΠΙΜΕΛΗΤΩΝ ΙΧΘΥΟΤΡΟΦΕΙΩΝ 120 

ΔΕ ΓΕΩΡΓΟΤΕΧΝΙΤΩΝ 120 

ΔΕ ΕΡΓΟΔΗΓΩΝ 120 

ΔΕ ΟΔΗΓΩΝ 120 

ΔΕ ΣΠΕΡΜΑΤΕΓΧΥΤΩΝ 120 

ΔΕ ΤΕΧΝΙΚΩΝ 120 

ΔΕ ΗΛΕΚΤΡΟΛΟΓΩΝ 60 

ΥΕ ΑΓΡΟΦΥΛΑΚΩΝ 60 


ΥΕ 

ΕΠΙΜΕΛΗΤΩΝ 

60 

Ε.Θ. 

ΕΙΔΙΚΟΙ ΣΥΜΒΟΥΛΟΓΣΥΝΕΡΓΑΤΕΣ 

120 

Ε.Θ. 

ΔΙΚΗΓΟΡΟΙ 

120 


Επιτρέπεται ο συμψηφισμός των κατά μήνα δικαιού¬ 
μενων ημερών, των εκτός έδρας μετακινούμενων υπαλ¬ 
λήλων έως είκοσι δυο (22) και μέχρι εξαντλήσεως των 
δικαιούμενων ετησίως όλων των κλάδων των τεχνικών 
και γεωτεχνικών υπαλλήλων όλων των κατηγοριών που 
υπηρετούν με οποιαδήποτε σχέση εργασίας στην έδρα 
και στα Επαρχεία της Ν.Α. Κυκλάδων. 

Η απόφασή μας αυτή ισχύει μέχρι τροποποιήσεώς 
της. 

Από την έναρξη της ισχύος αυτής καταργείται κάθε 
προηγούμενη απόφαση για το ίδιο θέμα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ερμούπολη, 28 Φεβρουάριου 2006 

Ο Γ ενικός Γ ραμματέας 
ΧΑΡΑΛΑΜΠΟΣ ΚΟΚΚΙΝΟΣ 

-♦- 

Αριθμ. 299Λ//2006 (5) 

Λήψη απόφασης, σύμφωνα με το άρθρο 9 παρ. 4 του 
ν. 703/1977, όπως ισχύει, για τους όρους και τις 
προϋποθέσεις απαλλαγής ή μείωσης των προστίμων 
που επιβάλλονται σε βάρος επιχειρήσεων οι 
οποίες συμβάλλουν στη διερεύνηση παραβάσεων 
των διατάξεων του ιδίου νόμου «Πρόγραμμα 
Επιείκειας». 

Η ΕΠΙΤΡΟΠΗ ΑΝΤΑΓΩΝΙΣΜΟΥ ΣΕ ΟΛΟΜΕΛΕΙΑ 
(ΑΠΟΦΑΣΗ ΑΡΙΘΜ. 299Λ//2006) 

Συνεδρίασε στην αίθουσα Συνεδριάσεων του 1ου 
ορόφου, του κτηρίου των Γραφείων της (Κότσικα ΙΑ & 
Πατησίων), την 23η Φεβρουάριου 2006, ημέρα Πέμπτη 
και ώρα 12:30, με την εξής σύνθεση: 

Πρόεδρος: Σπυρίδων Ζησιμόπουλος 

Μέλη: Αριστομένης Κομισόπουλος, 

Αριστέα Σινανιώτη 
Φαίδων Στράτος, 

Γαρυφαλιά Αθανασίου, 

Χρήστος Ιωάννου, 

Βασίλειος-Σπυρίδων Χριστιανός, 

Ευθύμιος Πουρναράκης λόγω κωλύματος του 
τακτικού Απόστολου Ρεφενέ 
Δημήτριος Γιαννέλης, 

Ελίζα Αλεξανδρίδου και 
Γεωργία Μπεχρή- Κεχαγιόγλου. 

Κατόπιν εντολής Προέδρου, στη συνεδρίαση είχαν 
προσκληθεί να παρακολουθήσουν, χωρίς δικαίωμα ψή¬ 
φου και τα Αναπληρωματικά Μέλη. 

Από τα Αναπληρωματικά Μέλη παρακολούθησαν τη 
συνεδρίαση οι: Νικόλαος Γεράσιμος, Δέσποινα Κλαβανί- 
δου, Χρήστος Κωνσταντάτος, Γεώργιος Σωτηρόπουλος 
και Αθανάσιος Στεφόπουλος. 

Τα λοιπά Τακτικά και Αναπληρωματικά Μέλη δεν προ- 
σήλθαν λόγω δικαιολογημένου κωλύματος. 

Τα πρακτικά τήρησε η Γραμματέας Αικατερίνη Τρι- 
βέλη. 

Θέμα της συνεδρίασης ήταν η λήψη απόφασης, σύμ¬ 
φωνα με το άρθρο 9 παρ. 4 του ν. 703/1977, όπως ισχύ¬ 
ει, για τους όρους και τις προϋποθέσεις απαλλαγής ή 




4536 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


μείωσης των προστίμων που επιβάλλονται σε βάρος 
επιχειρήσεων οι οποίες συμβάλλουν στη διερεύνηση 
παραβάσεων των διατάξεων του ίδιου νόμου («Πρόγραμ¬ 
μα Επιείκειας»). 

Στη συνεδρίαση συμμετείχε ο Γενικός Διευθυντής, 
Παναγιώτης Αδαμόπουλος. 

Η Επιτροπή Ανταγωνισμού, λαμβάνοντας υπόψη την 
εισήγηση της Γενικής Διεύθυνσης Ανταγωνισμού και 
έπειτα από συζήτηση αποφάσισε τα εξής : 

ΕΙΣΑΓΩΓΗ 

I. Η παρούσα απόφαση αφορά στις μυστικές οριζόντιες 
συμπράξεις του άρθρου 1 παρ. 1 ν. 703/1977 ή και του 
άρθρου 81 παρ. 1 ΣΕΚ με στόχο τον καθορισμό τιμών, 
ποσοστώσεων παραγωγής ή πώλησης, την κατανομή 
των αγορών (περιλαμβανομένης της νόθευσης διαγω¬ 
νισμών ή τον περιορισμό των εισαγωγών ή εξαγωγών), 
οι οποίες εμπίπτουν στην αρμοδιότητα της Επιτροπής 
Ανταγωνισμού. Οι εν λόγω πρακτικές συγκαταλέγονται 
μεταξύ των σοβαρότερων περιορισμών του ανταγωνι¬ 
σμού που αντιμετωπίζει η Επιτροπή Ανταγωνισμού και 
τελικά καταλήγουν σε αύξηση των τιμών και σε περι¬ 
ορισμό των δυνατοτήτων επιλογής του καταναλωτή. 
Επίσης είναι επιβλαβείς για την ελληνική και ευρωπαϊκή 
βιομηχανία. 

II. Ορισμένες επιχειρήσεις που συμμετέχουν σε αυτό 
το είδος των παράνομων συμπράξεων είναι διατεθειμέ¬ 
νες να θέσουν τέρμα στη συμμετοχή τους και να ενη¬ 
μερώσουν την Επιτροπή Ανταγωνισμού για την ύπαρξη 
των συμπράξεων αυτών αλλά τις αποτρέπουν τα υψηλά 
πρόστιμα στα οποία είναι εκτεθειμένες. 

III. Οι επιχειρήσεις που μετέχουν σε παράνομες συ¬ 
μπράξεις, αξιοποιώντας και τα μέσα που προσφέρουν 
οι νέες τεχνολογίες, διαρκώς βελτιώνουν τις τεχνικές 
συγκάλυψης των παράνομων δραστηριοτήτων τους. 
Το γεγονός αυτό συνεπάγεται αντίστοιχη αύξηση της 
ανάγκης για εξέλιξη των μέσων εντοπισμού των παρά¬ 
νομων συμπράξεων. Το όφελος που προκύπτει για τους 
καταναλωτές και τους πολίτες από τον εντοπισμό και 
την καταστολή των συμπράξεων είναι μεγαλύτερο από 
το κέρδος που θα απέφερε η επιβολή προστίμων στις 
επιχειρήσεις εκείνες, οι οποίες δίνουν τη δυνατότητα 
στην Επιτροπή να εντοπίσει και να εξουδετερώσει πρα¬ 
κτικές της μορφής αυτής. 

IV. Οι όροι της παρούσας αποσκοπούν στην εγκα¬ 
θίδρυση διαφάνειας και προβλεψιμότητας. Η μείωση 
του ύψους των προστίμων θα πρέπει να είναι ανάλογη 
προς το μέγεθος της συμβολής της επιχείρησης στην 
απόδειξη της παράβασης. 

V. Η Επιτροπή θεωρεί ότι η συνεργασία μιας επιχεί¬ 
ρησης στη διαπίστωση της ύπαρξης μιας σύμπραξης 
έχει ουσιαστική αξία. Η αποφασιστική συμβολή στην 
έναρξη διαδικασίας έρευνας ή στον εντοπισμό και στην 
απόδειξη μιας παράβασης δικαιολογεί τη χορήγηση 
απαλλαγής από την επιβολή οποιουδήποτε προστίμου 
στην εν λόγω επιχείρηση, υπό τον όρο ότι πληρούνται 
ορισμένες πρόσθετες προϋποθέσεις. 

VI. Εκτός αυτού, η συνεργασία μίας ή περισσοτέ¬ 
ρων επιχειρήσεων μπορεί να δικαιολογεί μείωση ενός 
προστίμου από την Επιτροπή. Κάθε μείωση του ύψους 
του προστίμου πρέπει να αντιστοιχεί σε πραγματική 
συμβολή της επιχείρησης, από άποψη ποιότητας των 
εισφερόμενων στοιχείων και χρόνου, στη διαπίστωση 
της παράβασης από την Επιτροπή. Οι μειώσεις των 


προστίμων θα περιορίζονται στις επιχειρήσεις εκείνες 
που παρέχουν στην Επιτροπή αποδεικτικά στοιχεία με 
σημαντική αξία σε σχέση με εκείνα, τα οποία έχει ήδη 
στην κατοχή της. 

VII. Προς το σκοπό της σταδιακής σύγκλισης στην 
αντιμετώπιση από τα Κράτη Μέλη της Ε.Ε. και την Ευ¬ 
ρωπαϊκή Επιτροπή των επιχειρήσεων που αιτούνται 
επιείκεια, η παρούσα Απόφαση ακολουθεί το πρότυπο 
της Ανακοίνωσης της Ευρωπαϊκής Επιτροπής σχετικά 
με τη μη επιβολή και τη μείωση των προστίμων σε πε¬ 
ριπτώσεις συμπράξεων (καρτέλ), έχοντας λάβει υπόψιν 
και τις πολιτικές επιείκειας άλλων Κρατών Μελών. 

Α. ΑΠΑΛΛΑΓΗ ΑΠΟ ΤΑ ΠΡΟΣΤΙΜΑ 

1. Η Επιτροπή Ανταγωνισμού χορηγεί σε μια επιχεί¬ 
ρηση απαλλαγή από επαπειλούμενο πρόστιμο, που σε 
άλλη περίπτωση θα της επιβαλλόταν, εάν: 

α) η επιχείρηση παρουσιάσει πρώτη αποδεικτικά στοι¬ 
χεία, τα οποία είναι επαρκή για την κίνηση της διαδι¬ 
κασίας έρευνας όσον αφορά μια σοβαρή παράβαση 
του άρθρου 1 παρ. 1 ν. 703/1977 ή και του άρθρου 81 
παρ. 1 ΣΕΚ, ή 

β) η επιχείρηση παρουσιάσει πρώτη αποδεικτικά στοι¬ 
χεία, τα οποία επιτρέπουν στην Επιτροπή Ανταγωνισμού 
να διαπιστώσει μια σοβαρή παράβαση του άρθρου 1 παρ. 
1 ν. 703/1977 ή και του άρθρου 81 παρ. 1 ΣΕΚ. 

2. Η απαλλαγή από τα πρόστιμα κατά την παράγραφο 
1 στοιχείο (α) χορηγείται μόνον υπό την προϋπόθεση ότι 
οι υπηρεσίες της Επιτροπής Ανταγωνισμού δεν είχαν, 
κατά τη χρονική στιγμή της υποβολής, επαρκή στοιχεία 
για την κίνηση της διαδικασίας έρευνας σε σχέση με 
την πιθανολογούμενη παράβαση. 

3. Η απαλλαγή σύμφωνα με την παράγραφο 1 στοιχείο 
(β) ανωτέρω χορηγείται μόνον υπό την προϋπόθεση 
ότι οι υπηρεσίες της Επιτροπής Ανταγωνισμού, κατά 
τη χρονική στιγμή της υποβολής, δεν διέθεταν επαρ¬ 
κείς αποδείξεις για τη διαπίστωση μίας παράβασης 
του άρθρου 1 παρ. 1 ν. 703/1977 ή και του άρθρου 81 
παρ. 1 ΣΕΚ καθώς και ότι σε καμία επιχείρηση δεν είχε 
χορηγηθεί απαλλαγή υπό όρους από πρόστιμα βάσει 
της παραγράφου 1 στοιχείο (α) σε σχέση με την πιθα¬ 
νολογούμενη παράβαση. 

4. Εκτός από τις προϋποθέσεις που αναφέρονται στις 
παραγράφους 1 στοιχείο (α) και 2 ή στις παραγράφους 
1 στοιχείο (β) και 3 , πρέπει σε κάθε περίπτωση να πλη- 
ρούνται, σωρευτικώς και οι ακόλουθες προϋποθέσεις για 
να επιτραπεί η απαλλαγή από ένα πρόστιμο: 

α) Η επιχείρηση πρέπει να συνεργάζεται πλήρως, ενερ- 
γώς και σε διαρκή βάση μέχρι τέλους της διαδικασίας 
και να παρέχει χωρίς καθυστέρηση όλες τις πληροφο¬ 
ρίες και όλα τα αποδεικτικά στοιχεία που έχει ή περιέρ¬ 
χονται μεταγενέστερα στην κατοχή ή στη διάθεσή της 
σχετικά με την πιθανολογούμενη παράβαση. Ιδιαίτερα, 
η επιχείρηση παραμένει στη διάθεση της Γενικής Διεύ¬ 
θυνσης Ανταγωνισμού και της Επιτροπής Ανταγωνισμού 
για να απαντήσει χωρίς καθυστέρηση σε οποιοδήποτε 
ερώτημα ή αίτημα που μπορεί να συμβάλει στην από¬ 
δειξη των σχετικών πραγματικών περιστατικών. 

β) Η επιχείρηση πρέπει να τερματίσει την ανάμειξή της 
στην πιθανολογούμενη παράβαση το αργότερο κατά 
τη χρονική στιγμή, κατά την οποία υποβάλλει τα απο¬ 
δεικτικά στοιχεία που αναφέρονται στην παράγραφο 1 
στοιχείο (α) ή στην παράγραφο 1 στοιχείο (β). 

γ) Η επιχείρηση δεν πρέπει να έχει προτρέψει άλλες 
επιχειρήσεις να συμμετάσχουν στην παράβαση. 

δ) Η επιχείρηση πρέπει να τηρήσει εμπιστευτικό έναντι 
παντός τρίτου το γεγονός ότι υπέβαλε αίτηση υπαγω¬ 
γής στο πρόγραμμα επιείκειας μέχρι την ολοκλήρωση 
της Εισήγησης επί της υπόθεσης από τη Γ ενική Διεύ¬ 
θυνση Ανταγωνισμού. 

ε) Η επιχείρηση δεν πρέπει να έχει συμμετάσχει στο 
παρελθόν σε απαγορευμένη σύμπραξη επί της οποίας 
εκδόθηκε απόφαση εθνικής αρχής ανταγωνισμού ή της 
Ευρωπαϊκής Επιτροπής. 

ΔΙΑΔΙΚΑΣΙΑ ΓΙΑ ΤΗΝ ΑΠΑΛΛΑΓΗ ΑΠΟ ΤΑ ΠΡΟΣΤΙΜΑ 

5. Η επιχείρηση που επιθυμεί να υποβάλει αίτηση για 
απαλλαγή από την επιβολή προστίμου αποτείνεται στον 
Προϊστάμενο της Διεύθυνσης Νομικών Υπηρεσιών της 
Γ.Δ. Ανταγωνισμού, ο οποίος ενημερώνει αμέσως το 
Γενικό Διευθυντή της Επιτροπής Ανταγωνισμού. Εάν 
η Διεύθυνση Νομικών Υπηρεσιών, σε συνεργασία με 
την αρμόδια Διεύθυνση Εφαρμογής, κρίνει ότι οι προ¬ 
ϋποθέσεις που αναφέρονται στις παραγράφους 1 έως 
3 δεν πληρούνται, εισηγείται σχετικά προς το Γενικό 
Διευθυντή. Στην περίπτωση αυτή ο Πρόεδρος της Επι¬ 
τροπής Ανταγωνισμού, μετά από πρόταση του Γ ενικού 
Διευθυντή, ενημερώνει αμέσως την επιχείρηση για το 
γεγονός ότι η απαλλαγή από την επιβολή προστίμου δεν 
είναι δυνατή για την πιθανολογούμενη παράβαση. 

6. Εάν είναι δυνατή η απαλλαγή από την επιβολή προ¬ 
στίμου για μια πιθανολογούμενη παράβαση, η επιχείρη¬ 
ση, προκειμένου να συμμορφωθεί με τις προϋποθέσεις 
που αναφέρονται στις παραγράφους 1 στοιχείο (α) ή 1 
στοιχείο (β) πρέπει: 

α) να παράσχει αμέσως στη Διεύθυνση Νομικών Υπη¬ 
ρεσιών της Γ ενικής Διεύθυνσης Ανταγωνισμού όλα τα 
διαθέσιμα αποδεικτικά στοιχεία σχετικά με την πιθα¬ 
νολογούμενη παράβαση κατά τη χρονική στιγμή της 
υποβολής της αίτησης ή 

β) να παρουσιάσει αρχικώς τα διαθέσιμα αποδεικτικά 
στοιχεία περιληπτικώς, χωρίς αναφορά σε συγκεκρι¬ 
μένες επιχειρήσεις που μετέχουν στη σύμπραξη. Στην 
περίπτωση αυτή η επιχείρηση πρέπει να υποβάλει κα¬ 
τάλογο στον οποίο περιγράφονται τα αποδεικτικά στοι¬ 
χεία τα οποία προτίθεται να αποκαλύψει σε μεταγενέ¬ 
στερη συμφωνηθείσα ημερομηνία. Ο κατάλογος πρέπει 
να αντανακλά με ακρίβεια τη φύση και το περιεχόμενο 
των αποδεικτικών στοιχείων, διατηρώντας παράλληλα 
την υποθετική φύση της γνωστοποίησής τους. Μπο¬ 
ρούν να χρησιμοποιηθούν αντίγραφα εγγράφων, από 
τα οποία έχουν αφαιρεθεί ευαίσθητα αποσπάσματα, 
για να επεξηγηθεί η φύση και το περιεχόμενο των απο¬ 
δεικτικών στοιχείων. 

7. Σε αυτήν την περίπτωση, ο Προϊστάμενος της Διεύ¬ 
θυνσης Νομικών Υπηρεσιών της Γ.Δ. Ανταγωνισμού θα 
παρέχει στην αιτούμενη επιχείρηση έγγραφη βεβαίωση 
παραλαβής της αίτησής της για απαλλαγή από την 
επιβολή προστίμου, στην οποία θα αναφέρεται η χρονο¬ 
λογία, ημερομηνία και ώρα κατά την οποία η επιχείρηση 
είτε υπέβαλε τα αποδεικτικά στοιχεία που απαιτούνται 
βάσει της παραγράφου 6 στοιχείο (α) είτε παρουσία¬ 
σε τον κατάλογο που αναφέρεται στην παράγραφο 6 
στοιχείο (β). 

8. Μόλις η Γ.Δ. Ανταγωνισμού λάβει τα αποδεικτικά 
στοιχεία που υπέβαλε η επιχείρηση σύμφωνα με την 
παράγραφο 6 στοιχείο (α) και ελέγξει (εντός πέντε ημε¬ 


ρών), προσηκόντως, κατά πόσον πληρούνται οι όροι 
που περιέχονται στις παραγράφους 1 στοιχείο α) ή 1 
στοιχείο β), εισηγείται προς το Γενικό Διευθυντή τη 
χορήγηση έγγραφης υπό όρους απαλλαγής από την επι¬ 
βολή προστίμου. Η πρόθεση υπαγωγής της αιτούμενης 
επιχείρησης στο Πρόγραμμα Επιείκειας επί απαλλαγή 
προστίμου βεβαιώνεται εγγράφως με πράξη του Προέ¬ 
δρου της Επιτροπής Ανταγωνισμού μετά από εισήγηση 
του Γ ενικού Διευθυντή. 

9. Στην περίπτωση της παραγράφου 6 (β), η Γ.Δ. 
Ανταγωνισμού, μετά τη διενέργεια σχετικού ελέγχου 
(εντός πέντε ημερών), πιστοποιεί ότι η φύση και το 
περιεχόμενο των αποδείξεων που περιγράφονται στον 
κατάλογο, ο οποίος αναφέρεται στην παράγραφο 6 
στοιχείο (β), πληρούν τους όρους που αναφέρονται στις 
παραγράφους 1 στοιχείο (α) ή 1 στοιχείο (β) και ο Πρό¬ 
εδρος ενημερώνει σχετικά την επιχείρηση, μετά από 
πρόταση του Γ ενικού Διευθυντή. Μετά την προσκόμιση 
των αποδεικτικών στοιχείων, η οποία λαμβάνει χώρα 
το αργότερο κατά τη συμφωνηθείσα ημερομηνία, και 
αφού το αρμόδιο Τμήμα της Διεύθυνσης Νομικών Υπη¬ 
ρεσιών της Γ.Δ. Ανταγωνισμού διαπιστώσει ότι αυτά 
αντιστοιχούν προς την περιγραφή που έχει γίνει στον 
κατάλογο, εισηγείται προς το Γ ενικό Διευθυντή και εκεί¬ 
νος στον Πρόεδρο τη χορήγηση έγγραφης υπό όρους 
απαλλαγής από την επιβολή προστίμου. Προς τούτο 
χορηγείται στην επιχείρηση έγγραφη βεβαίωση για την 
πρόθεση υπαγωγής της στο Πρόγραμμα Επιείκειας για 
απαλλαγή από την επιβολή προστίμου με σχετική πράξη 
του Προέδρου. 

10. Μια επιχείρηση που δεν πληροί τις προϋποθέσεις 
που αναφέρονται στις παραγράφους 1 στοιχείο (α) ή 1 
στοιχείο (β), μπορεί να αποσύρει τα αποδεικτικά στοι¬ 
χεία που υπέβαλε για τους σκοπούς της αίτησης για 
απαλλαγή από την επιβολή προστίμων ή να αιτηθεί 
από τη Γ.Δ. Ανταγωνισμού να τα εκτιμήσει σύμφωνα 
με τις διατάξεις του τμήματος Β της παρούσας. Τούτο 
δεν εμποδίζει τη Γενική Διεύθυνση Ανταγωνισμού να 
ασκήσει τις αρμοδιότητες έρευνας που διαθέτει για να 
αποκτήσει τις πληροφορίες. 

11. Η Διεύθυνση Νομικών Υπηρεσιών της Γ.Δ. Ανταγω¬ 
νισμού δεν εξετάζει άλλες αιτήσεις για απαλλαγή από 
πρόστιμα πριν ο Πρόεδρος αποφασίσει με πράξη του, 
σύμφωνα με τα ανωτέρω, επί της αιτήσεως που έχει ήδη 
υποβληθεί για την ίδια πιθανολογούμενη παράβαση. 

12. Εάν η επιχείρηση πληροί τις προϋποθέσεις που ορί¬ 
ζονται ανωτέρω στην παράγραφο 4, η Επιτροπή Αντα¬ 
γωνισμού, αφού λάβει υπόψη την εισήγηση του Γ ενικού 
Διευθυντή και την πράξη του Προέδρου, προβαίνει σε 
σχετική διαπίστωση και της χορηγεί απαλλαγή από τα 
πρόστιμα στην απόφαση που εκδίδει σε σχέση με την 
πιθανολογούμενη παράβαση. 

13. Στην περίπτωση, κατά την οποία η επιχείρηση έχει 
υποβάλει πλήρη αίτηση για απαλλαγή από την επιβολή 
προστίμου στην Ευρωπαϊκή Επιτροπή ή σε άλλη Εθνική 
Αρχή Ανταγωνισμού που εκ πρώτης όψεως είναι αρμό¬ 
δια να επιληφθεί της υποθέσεως, η Γ ενική Διεύθυνση 
Ανταγωνισμού μπορεί να δέχεται συνοπτική (απλοποιη¬ 
μένη / «ρΐΌ ΐοΓπια») αίτηση για απαλλαγή από την επιβο¬ 
λή προστίμου. Η αίτηση αυτή περιλαμβάνει ως ελάχιστο 
περιεχόμενο: ί) το σχετικό προϊόν / υπηρεσία, ϋ) την 
καλυπτόμενη περιοχή (σχετική γεωγραφική αγορά), μι) 
το χρονικό πλαίσιο, ίν) τα εμπλεκόμενα μέρη, ν) τον 

τύπο και τη φύση της παράβασης, νί) την οργάνωση και 
τη δομή της σύμπραξης, νϋ) το είδος των υφιστάμενων 
αποδεικτικών στοιχείων, νίϋ) τις άλλες Αρχές Ανταγω¬ 
νισμού, στις οποίες απευθύνθηκε η αιτούμενη επιχείρη¬ 
ση και ιδίως την Αρχή Ανταγωνισμού, στην οποία έχει 
υποβάλει πλήρη αίτηση κατά τα προαναφερθέντα. Στις 
περιπτώσεις αυτές, στην επιχείρηση χορηγείται από τον 
Προϊστάμενο της Διεύθυνσης Νομικών Υπηρεσιών μόνον 
έγγραφη βεβαίωση παραλαβής της αίτησης για απαλ¬ 
λαγή από την επιβολή προστίμου, η οποία αναφέρει το 
γεγονός ότι η επιχείρηση είναι η πρώτη που αιτείται 
απαλλαγή από την επιβολή προστίμου για τη συγκε¬ 
κριμένη παράβαση. Η Επιτροπή Ανταγωνισμού μπορεί 
πάντως σε οποιοδήποτε μεταγενέστερο χρονικό σημείο 
να ζητήσει από την επιχείρηση την υποβολή πλήρους 
αίτησης για απαλλαγή από την επιβολή προστίμου. 

Β. ΜΕΙΩΣΗ ΤΟΥ ΥΨΟΥΣ ΤΟΥ ΠΡΟΣΤΙΜΟΥ 

14. Οι επιχειρήσεις που δεν πληρούν τις προϋποθέ¬ 
σεις που περιέχονται στο τμήμα Α μπορούν να τύχουν 
μείωσης του προστίμου που θα τους επιβαλλόταν δι¬ 
αφορετικά. 

15. Για να χορηγηθεί σε μια επιχείρηση το ευεργέτημα 
της μείωσης του προστίμου, η επιχείρηση αυτή πρέπει 
να παράσχει στη Γ ενική Διεύθυνση Ανταγωνισμού της 
Επιτροπής Ανταγωνισμού αποδεικτικά στοιχεία σχετικά 
με πιθανολογούμενη σοβαρή παράβαση. Τα στοιχεία 
αυτά θα πρέπει να έχουν σημαντική επιπρόσθετη απο¬ 
δεικτική αξία σε σχέση με τα αποδεικτικά στοιχεία που 
έχει ήδη στην κατοχή της η Γ ενική Διεύθυνση Ανταγω¬ 
νισμού (με οποιονδήποτε τρόπο, συμπεριλαμβανομένων 
των στοιχείων που απέκτησε μέσω της αίτησης μιας 
επιχείρησης για υπαγωγή στο Πρόγραμμα Επιείκειας). 
Επίσης η επιχείρηση οφείλει να διακόψει τη συμμετο¬ 
χή της στην πιθανολογούμενη παράβαση το αργότερο 
κατά τη χρονική στιγμή που υποβάλλει τα αποδεικτικά 
στοιχεία. 

16. Η έννοια της επιπρόσθετης αποδεικτικής αξίας 
αναφέρεται στο βαθμό, στον οποίο τα παρεχόμενα 
αποδεικτικά στοιχεία ενισχύουν, από την ίδια τη φύση 
τους ή/και την έκταση των λεπτομερειών τους, τη δυ¬ 
νατότητα της Επιτροπής Ανταγωνισμού να αποδείξει τα 
κρίσιμα περιστατικά που στοιχειοθετούν την παράβαση. 
Γραπτά αποδεικτικά στοιχεία που χρονολογούνται από 
τη χρονική περίοδο, στην οποία αφορούν τα πραγμα¬ 
τικά περιστατικά έχουν, κατά κανόνα, μεγαλύτερη αξία 
σε σύγκριση με μεταγενέστερα αποδεικτικά στοιχεία. 
Επίσης, αποδεικτικά στοιχεία που σχετίζονται άμεσα με 
τα εν λόγω πραγματικά περιστατικά, έχουν κατ’ αρχήν 
μεγαλύτερη αξία από εκείνα που αναφέρονται έμμεσα 
μόνο σε αυτά. 

17. Με την απόφαση που λαμβάνει σε σχέση με την 
πιθανολογούμενη παράβαση, η Επιτροπή Ανταγωνισμού 
προσδιορίζει: 

α) κατά πόσον τα αποδεικτικά στοιχεία που παρέσχε 
μια επιχείρηση σε δεδομένη χρονική στιγμή αντιπρο¬ 
σώπευαν σημαντική επιπρόσθετη αξία σε σχέση με τις 
αποδείξεις που είχε τότε στην κατοχή της η Γενική 
Διεύθυνση Ανταγωνισμού. 

β) το επίπεδο της μείωσης του προστίμου, του οποίου 
θα τύχει μια επιχείρηση. Η μείωση προσδιορίζεται με 
βάση τα πρόστιμα που θα είχαν επιβληθεί σε διαφορε¬ 
τική περίπτωση. Γ ια : 


την πρώτη επιχείρηση που πληροί τα οριζόμενα στην 
παράγραφο 15: μείωση 30 - 50%, 
τη δεύτερη επιχείρηση που πληροί τα οριζόμενα στην 
παράγραφο 15: μείωση 20 - 30%, 
τις επόμενες επιχειρήσεις που πληρούν τα οριζόμενα 
στην παράγραφο 15: μείωση έως 20%. 

Προκειμένου να προσδιορίσει το επίπεδο της μείωσης 
του προστίμου εντός των παραπάνω ορίων, η Επιτροπή 
Ανταγωνισμού λαμβάνει υπόψη της τη χρονική στιγμή, 
κατά την οποία υποβλήθηκαν τα αποδεικτικά στοιχεία 
που πληρούν την προϋπόθεση της παραγράφου 15 και 
το βαθμό της επιπρόσθετης αξίας, την οποία τα στοι¬ 
χεία αυτά ενσωματώνουν. Η Επιτροπή Ανταγωνισμού 
μπορεί επίσης να λάβει υπόψη της την έκταση και τη 
συνέπεια της συνεργασίας της επιχείρησης μετά την 
ημερομηνία υποβολής των αποδεικτικών στοιχείων. 

Τέλος, εάν μια επιχείρηση παράσχει αποδεικτικά στοι¬ 
χεία σχετικά με πραγματικά περιστατικά που αγνοούσε 
προηγουμένως η Επιτροπή Ανταγωνισμού και τα οποία 
έχουν άμεση σχέση με τη βαρύτητα ή τη διάρκεια της 
πιθανολογούμενης παράβασης, η Επιτροπή δεν θα λάβει 
υπόψη τα στοιχεία αυτά κατά τον καθορισμό του ύψους 
του προστίμου, το οποίο θα επιβάλει στην επιχείρηση 
που παρέσχε τα εν λόγω αποδεικτικά στοιχεία. 
ΔΙΑΔΙΚΑΣΙΑ ΓΙΑ ΤΗ ΜΕΙΩΣΗ ΤΩΝ ΠΡΟΣΤΙΜΩΝ 

18. Μια επιχείρηση που επιθυμεί να τύχει μείωσης 
ενός προστίμου πρέπει να παράσχει στην Επιτροπή 
Ανταγωνισμού αποδεικτικά στοιχεία για την εν λόγω 
παράβαση του άρθρου 1 παρ. 1 ν. 703/1977 ή και του 
άρθρου 81 παρ. 1 ΣΕΚ. 

19. Η επιχείρηση θα λαμβάνει έγγραφη βεβαίωση πα¬ 
ραλαβής από τον Προϊστάμενο της Διεύθυνσης Νομικών 
Υπηρεσιών της Γ.Δ. Ανταγωνισμού, στην οποία θα ανα- 
φέρεται η χρονολογία, ημερομηνία και ώρα κατά την 
οποία υποβλήθηκαν τα σχετικά αποδεικτικά στοιχεία. Η 
Διεύθυνση Νομικών Υπηρεσιών της Γ.Δ. Ανταγωνισμού 
δεν θα εξετάζει αποδεικτικά στοιχεία που έχουν υπο¬ 
βληθεί από επιχείρηση που υποβάλλει αίτηση για μεί¬ 
ωση προστίμου, πριν ο Πρόεδρος αποφασίσει με πράξη 
του επί τυχόν προϋφιστάμενης αιτήσεως για απαλλαγή 
από πρόστιμα σχετικά με την ίδια πιθανολογούμενη 
παράβαση. 

20. Μόλις το αρμόδιο Τμήμα της Διεύθυνσης Νομικών 
Υπηρεσιών της Γ.Δ. Ανταγωνισμού λάβει τα αποδει¬ 
κτικά στοιχεία που υπέβαλε η επιχείρηση και ελέγξει, 
σε συνεργασία με την καθ’ ύλην αρμόδια Διεύθυνση 
Εφαρμογής (εντός πέντε ημερών), κατά πόσον πλη- 
ρούνται οι όροι που περιέχονται στην παράγραφο 15, 
εισηγείται προς το Γενικό Διευθυντή τη μείωση του 
προστίμου για την πιθανολογούμενη παράβαση εντός 
των συγκεκριμένων ορίων που προβλέπονται ανωτέρω 
στην παράγραφο 17, στοιχείο (β). Ο Γ ενικός Διευθυντής 
εισηγείται για την υπαγωγή της αιτούμενης επιχείρησης 
στο Πρόγραμμα Επιείκειας, υποβάλλοντας προς τον 
Πρόεδρο σχετική πρόταση για μείωση του προστίμου 
για την πιθανολογούμενη παράβαση εντός των συγκε¬ 
κριμένων ως άνω ορίων. Έγγραφη βεβαίωση για την 
πρόθεση υπαγωγής της επιχείρησης στο Πρόγραμμα 
Επιείκειας για μείωση προστίμου χορηγείται σε αυτήν 
με πράξη του Πρόεδρου το αργότερο μέχρι την ημερο¬ 
μηνία κοινοποίησης της Εισήγησης στα μέρη. 

21. Συνοπτική (απλοποιημένη / «ρΐΌ ίοππα») αίτηση για 
μείωση προστίμου δεν είναι δυνατή. 

22. Σύμφωνα με το άρθρο 6 του π.δ. 31/2006 «Ορ¬ 
γανισμός της Γενικής Διεύθυνσης Ανταγωνισμού της 
Επιτροπής Ανταγωνισμού», ο Γενικός Διευθυντής με¬ 
ριμνά για την εν γένει λειτουργία του Προγράμματος 
Επιείκειας. 

23. Εάν η αίτηση απαλλαγής από τα πρόστιμα ή μείω¬ 
σης των προστίμων υποβάλλεται από νομικό πρόσωπο, 
η απόφαση για υποβολή της αίτησης πρέπει να έχει 
ληφθεί από το όργανο που το εκπροσωπεί. 

24. Από κοινού αιτήσεις για απαλλαγή από την επιβολή 
προστίμου ή μείωση του προστίμου από περισσότερες 
της μίας επιχειρήσεις ή από ενώσεις επιχειρήσεων, δεν 
γίνονται δεκτές. 

25. Τυχόν ψευδής, ανακριβής ή παραπλανητική δήλωση 
εκ μέρους της επιχείρησης, καθώς και η μη εκπλήρωση 
από την αιτούσα επιχείρηση οποιουδήποτε όρου ή προ¬ 
ϋπόθεσης εκ των αναφερομένων στην παρούσα Απόφα¬ 
ση, σε οποιοδήποτε στάδιο της διαδικασίας, μπορεί να 
έχει ως συνέπεια την απώλεια του ευεργετήματος της 
απαλλαγής από την επιβολή προστίμου ή κάθε ευνοϊ¬ 
κής μεταχείρισης προβλεπόμενης στην παρούσα, βάσει 
σχετικής πράξης του Προέδρου της Επιτροπής Ανταγω¬ 
νισμού μετά από εισήγηση του Γενικού Διευθυντή. 

26. Ανεξαρτήτως του αριθμού των αιτούμενων επιχει¬ 
ρήσεων, η Επιτροπή Ανταγωνισμού δεν δεσμεύεται να 
χορηγήσει απαλλαγή από τα πρόστιμα ή / και μείωση 
από τα πρόστιμα (σε μία ή περισσότερες επιχειρήσεις), 
παρά μόνον εάν πληρούνται όλες οι στην παρούσα προ¬ 
ϋποθέσεις. Η ομαλή συνεργασία της επιχείρησης με την 
Επιτροπή Ανταγωνισμού μνημονεύεται στην απόφαση 
της τελευταίας, η οποία και μόνον υπόκειται σε προ¬ 
σφυγή ενώπιον του Διοικητικού Εφετείου Αθηνών. 

Η απαλλαγή από τα πρόστιμα ή η μείωση του ύψους 
τους δεν απαλλάσσει την επιχείρηση από την αστική 
ευθύνη που μπορεί να συνεπάγεται η συμμετοχή της 
σε μια παράβαση του άρθρου 1 παρ. 1 ν. 703/1977 ή και 
του άρθρου 81 παρ. 1 ΣΕΚ. 

27. Σε κάθε περίπτωση, η κατά τα ανωτέρω λήψη 
αίτησης επιείκειας και χορήγηση βεβαίωσης πρόθεσης 
υπαγωγής στο Πρόγραμμα Επιείκειας για απαλλαγή 
από την επιβολή προστίμου ή μείωση των προστίμων 
σε μία επιχείρηση δεν συνεπάγεται υποχρέωση της 
Επιτροπής Ανταγωνισμού να επιληφθεί της υπόθεσης 
σε σχέση με την πιθανολογούμενη παράβαση, παρά 
μόνον εφόσον διαπιστώσει ότι συντρέχουν οι νόμιμες 
προς τούτο προϋποθέσεις. 

28. Οποιαδήποτε γραπτή ή προφορική δήλωση προς 
την Επιτροπή Ανταγωνισμού στο πλαίσιο της παρούσας 
Απόφασης αποτελεί μέρος του σχετικού φακέλου της 


Επιτροπής. Δεν πρέπει δε να αποκαλύπτεται ή να χρη¬ 
σιμοποιείται για λόγους διαφορετικούς από αυτούς που 
αφορούν στην εφαρμογή του άρθρου 1 του ν. 703/1977 
ή του άρθρου 81 ΣΕΚ. 

Η προηγούμενη διάταξη τελεί υπό την επιφύλαξη του 
δικαιώματος του άρθρου 5 του Κώδικα Διοικητικής Δια¬ 
δικασίας περί προσβάσεως στα διοικητικά έγγραφα. 

29. Η Επιτροπή Ανταγωνισμού συνεργάζεται με την 
Ευρωπαϊκή Επιτροπή και τις Εθνικές Αρχές Ανταγωνι¬ 
σμού άλλων Κρατών Μελών για ζητήματα που άπτο- 
νται των Προγραμμάτων Επιείκειας. Η υπαγωγή μιας 
επιχείρησης στο ελληνικό πρόγραμμα επιείκειας δεν 
συνεπάγεται τη χορήγηση απαλλαγής ή μείωσης των 
προστίμων από την Ευρωπαϊκή Επιτροπή ή τις Εθνι¬ 
κές Αρχές Ανταγωνισμού άλλων Κρατών Μελών επί τη 
βάσει των στοιχείων που η επιχείρηση παρέσχε στην 
Επιτροπή Ανταγωνισμού. Η επιχείρηση μπορεί να υπο¬ 
βάλει αιτήσεις επιείκειας στην Ευρωπαϊκή Επιτροπή ή 
στις Εθνικές Αρχές Ανταγωνισμού των Κρατών Μελών, 
στα οποία έχει επίδραση ο προκείμενος περιορισμός 
του ανταγωνισμού. 

Η απόφαση εκδόθηκε την 2α Μαρτίου 2006. 

Η απόφαση να δημοσιευθεί στην Εφημερίδα της Κυ- 
βερνήσεως. 

Ο Πρόεδρος Η Γραμματέας 

ΣΠΥΡΙΔΩΝ ΖΗΣΙΜΟΠΟΥΛΟΣ ΑΙΚΑΤΕΡΙΝΗ ΤΡΙΒΕΛΗ 
-♦- 

ΔΙΟΡΘΩ ΣΕΙΣ ΣΦΑ ΛΜΑΤΩΝ 

( 6 ) 

Στην 13806 +12108/11.7.2002 απόφαση της Διεύθυνσης 
Τοπικής Αυτοδιοίκησης και Διοίκησης Νομού 
Αιτωλοακαρνανίας, Περιφέρειας Δυτικής Ελλάδας, 
που δημοσιεύθηκε στο Φ.Ε.Κ 959/26.7.2002 (τεύχος 
Δεύτερο), και αφορά την «Εγκριση των 15/2001 και 6/2002 
αποφάσεων του Διοικητικού Συμβουλίου του Ν.Π.Δ.Δ με 
την επωνυμία ΔΗΜΟΤΙΚΟΣ ΠΑΙΔΙΚΟΣ ΣΤΑΘΜΟΣ Δ.Δ 
ΠΑΝΤΑΝΑΣΣΑΣ ΔΗΜΟΥ ΠΑΡΑΒΟΛΑΣ περί ψήφισης 
Οργανισμού Εσωτερικής Υπηρεσίας», γίνεται η προσθήκη 
των παρακάτω: 

Στο άρθρο 4° «Οργανική Σύνθεση Προσωπικού», στη 
σελίδα 13152, στήλη δεύτερη, και μετά το στίχο υπ’ αριθ. 
29: «Βαθμός Δ'-Α'», προστίθενται τρεις (3) στίχοι, ως 
εξής: 

4. Κλάδος ΔΕ32 Μαγείρων 
Θέσεις: 1 
Βαθμός Ε'-Β' 

(Από την περιφέρεια Δυτικής Ελλάδας) 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 

ΘΕΣΣΑΛΟΝΙΚΗ - Βασ. Όλγας 227 

(2310) 423 956 

ΛΑΡΙΣΑ - Διοικητήριο 

(2410)597449 

ΠΕΙΡΑΙΑΣ - Ευριπίδου 63 

(210) 413 5228 

ΚΕΡΚΥΡΑ -Σαμαρά 13 

(26610) 89 122 

ΠΑΤΡΑ - Κορίνθου 327 

(2610) 638 109 


(26610) 89 105 


(2610) 638 110 

ΗΡΑΚΛΕΙΟ -Πεδιάδος 2 

(2810) 300 781 

ΙΩΑΝΝΙΝΑ -Διοικητήριο 

(26510) 87215 

ΛΕΣΒΟΣ - Πλ.Κωνσταντινουπόλεως 1 

(22510) 46 654 

ΚΟΜΟΤΗΝΗ - Δημοκρατίας 1 

(25310) 22 858 


(22510) 47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα ΦΕΚ από 1 μέχρι 16 σελίδες αε 1 ευιΌ, προσαυξανόμενη κατά 0,20 ευτο για κάθε επιπλέον οκτασέλιδο ή μέρος αυτού. 

• Για τα φωτοαντίγραφα ΦΕΚ σε 0,15 θυω ανά σελίδα. 

Σε μορφή 0Ω: 


Τεύχος 

Περίοδος 

Ευκο 

Τεύχος 

Περίοδος 

ΕΘΠ0 

Α' 

Ετήοιο 

150 

Αναπτυξιακών Πράξεων 

Ετήσιο 

50 

Α 

3μήνιαίο 

40 

Ν.Π.Δ.Δ. 

Ετήσιο 

50 

Α' 

Μηνιαίο 

15 

Παράρτημα 

Ετήσιο 

50 

Β’ 

Ετήσιο 

300 

Εμπορικής και Βιομηχανικής Ιδιοκτησίας 

Ετήσιο 

100 

Β' 

3μηνιαίο 

80 

Ανωτάτου Ειδικού Δικαστηρίου 

Ετήσιο 

5 

Β' 

Μηνιαίο 

30 

Διακηρύξεων Δημοσίων Συμβάσεων 

Ετήσιο 

200 

Γ' 

Ετήσιο 

50 

Διακηρύξεων Δημοσίων Συμβάσεων 

Εβδομαδιαίο 

5 

Δ' 

Ετήσιο 

220 

Α.Ε. & Ε.Π.Ε 

Μηνιαίο 

100 

Δ' 

3μηνιαίο 

60 





• Η τιμή πώλησης μεμονωμένων Φ.Ε.Κ σε μορφή εά-Γοπι από εκείνα που διατίθενται σε ηλεκτρονική μορφή και μέχρι 100 σελίδες σε 5 βοιό προσαυξανόμενη κατά 1 βιιιό ανά 50 
σελίδες. 

• Η τιμή πώλησης σε μορφή οά-ΙΌπι δημοσιευμάτων μιας εταιρείας στο τεύχος Α.Ε. και Ε.Π.Ε. σε 5 βυτο ανά έτος. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.: τηλεφωνικά: 210 - 4071010, (οχ: 210 - 4071010 ίπίοτιΐθΐ: ΙτΙΙρ://νννννν.βΙ. 9 Γ. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή_Από το ΙηΐβπίΒΐ 


Α' (Νόμοι, Π.Δ., Συμβάσεις κτλ.) 

225 € 

190 € 

Β (Υπουργικές αποφάσεις κτλ.) 

320 € 

225 € 

Γ (Διορισμοί, απολύσεις κτλ. Δημ. Υπαλλήλων) 

65 € 

ΔΩΡΕΑΝ 

Δ' (Απαλλοτριώσεις, πολεοδομία κτλ.) 

320 € 

160 € 

Αναπτυξιακών Πράξεων και Συμβάσεων (Τ.Α.Π.Σ.) 

160 € 

95 € 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

65 € 

ΔΩΡΕΑΝ 

Παράρτημα (Προκηρύξεις θέσεων ΔΕΠ κτλ.) 

33 € 

ΔΩΡΕΑΝ 

Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

65 € 

33 € 

Ανωτάτου Ειδικού Δικαστηρίου (Α.Ε.Δ.) 

10€ 

ΔΩΡΕΑΝ 

Ανωνύμων Εταιρειών & Ε.Π.Ε. 

2.250 € 

645 € 

Διακηρύξεων Δημοσίων Συμβάσεων (Δ.Δ.Σ.) 

225 € 

95 € 

Πρώτο (Α'), Δεύτερο (Β') και Τέταρτο (Δ') 

- 

450 € 


• Το τεύχος του ΑΣΕΠ (έντυπη μορφή) θα αποστέλλεται σε συνδρομητές με την επιβάρυνση των 70 ευτο, ποσό το οποίο αφορά ταχυδρομικά έξοδα. 

• Για την παροχή δικαιώματος ηλεκτρονικής πρόσβασης σε Φ.Ε.Κ. προηγουμένων ετών και συγκεκριμένα στα τεύχη Α', Β', Δ', Αναπτυξιακών Πράξεων & 
Συμβάσεων, Δελτίο Εμπορικής και Βιομηχανικής Ιδιοκτησίας Διακηρύξεων, Δημοσίων Συμβάσεων και Α.Ε. & Ε.Π.Ε., η τιμή προσαυξάνεταιπέραντου ποσού 
της ετήσιας συνδρομής έτους 2006, κατά 40 βυτο ανά έτος παλαιότητας και ανά τεύχος. 


* Οι συνδρομές του εσωτερικού προπληρώνονται στις ΔΟΥ (το ποσό συνδρομής καταβάλλεται στον κωδικό αριθμό εσόδων ΚΑΕ 2531 και το ποσό υπέρ ΤΑΠΕΤ (5% του 
ποσού της συνδρομής) στον κωδικό αριθμό εσόδων ΚΑΕ 3512).Το πρωτότυπο αποδεικτικό είσπραξης (διπλότυπο) θα πρέπει να αποστέλλεται ή να κατατίθεται στην 
αρμόδια Υπηρεσία του Εθνικού Τυπογραφείου. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίηΙβΓΠβΙ, με την καταβολή των αντίστοιχων ποσών συνδρομής και ΤΑΠΕΤ. 

* Οι Νομαρχιακές Αυτοδιοικήσεις, οιΔήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της συνδρομής και ολόκληρο το ποσό υπέρ 
του ΤΑΠΕΤ. 

* Η συνδρομή ισχύει για ένα ημερολογιακό έτος. Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι την 31 ην Δεκεμβρίου κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Πληροφορίες Α.Ε. - Ε.Π.Ε. και λοιπών Φ.Ε.Κ.: 210 527 9000 
Φωτοαντίγραφα παλαιών ΦΕΚ - ΒΙΒΛΙΟΘΗΚΗ - ΜΑΡΝΗ 8 - Τηλ. (210)8220885 - 8222924 
Δωρεάν διάθεση τεύχους Προκηρύξεων ΑΣΕΠ αποκλειστικά απύ Μάρνη 8 & Περιφερειακά Γραφεία 
Δωρεάν ανάγνωση δημοσιευμάτων τεύχους Α από την ιστοσελίδα του Εθνικού Τυπογραφείου 


Οι υπηρεσίες εξυπηρέτησης των πολιτών λειτουργούν καθημερινά οπό 08.00 έως 13.00' 



















